Diari Oficial de la Generalitat Valenciana


Sumari del DOGV 8315, del 12-06-2018 (2018/5529)

Informació pública de l'aprovació de l'informe ambiental i territorial estratègic de la modificació puntual número 20, ús terciari comercial, articles 96 i 121.5 de les normes urbanístiques del PGMO 1990.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8315

Data del DOGV
:   12-06-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/5529


Data del document
:   04-06-2018

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual número 20, ús terciari comercial, articles 96 i 121.5 de les normes urbanístiques del PGMO 1990. [2018/5529]  
En compliment del que disposa l'article 51.7 de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i en compliment del Decret de l'Alcaldia núm. 2271/2018, de data 25.05.2018, es procedeix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 20, ús terciari comercial, articles 96 a 121.5 de les normes urbanístiques del PGMO 1990. L'informe ambiental i territorial estratègic està inserit en la pàgina web www.benidorm.org.  
A iniciativa de l'Ajuntament de Benidorm s'ha elaborat la modificació puntual núm. 20 de la normativa detallada del Pla general municipal de Benidorm 1990, relativa a la modificació dels articles 96 i 121.5 de les normes urbanístiques del Pla general que regulen les tanques publicitàries i les infraestructures d'abastiment de combustibles, respectivament, en allò que afecta a la necessitat de perfeccionar i ampliar la implantació de certs usos (subministrament de carburants) i instal·lacions (publicitat en solars i edificis) en els sòls urbans, allí on són admesos, eliminant certes restriccions en la compatibilitat, sempre en el marc de coexistència mediambiental, harmonitzant amb això en la mesura que es puga les normes urbanístiques a les regulacions del sector comercial, tant per l'harmonització de les dimanants de la Comunitat Econòmica Europea, com a les pròpies estatals, propiciades per la lliure competència, com d'altres documents en tràmit, com el PATSECOVA 2016, tendents a la modernització del sector comercial, i a l'adaptació a les noves realitats socioeconòmiques. Així mateix, es pretén derivar a una ordenança municipal específica de publicitat en el medi urbà la regulació dels impactes publicitaris del comerç.  
  
Així mateix, s'acorda que el Departament Municipal d'Enginyeria estudie la possibilitat d'instal·lacions d'estacions de recàrrega d'energia elèctrica (electrolineres) o subministrament de gas canalitzat (gasineres).  
Vistos els informes emesos per l'arquitecte municipal, i ponent de la Comissió d'Avaluació Ambiental i Territorial Estratègica de Plans i Programes, de 28 de febrer de 2018, a l'inici del procediment, i dels informes de l'arquitecte municipal de 9 de març de 2018 i de la direcció d'enginyeria municipal d'11 de maig de 2018 a la resolució d'aquests, en què s'analitza el document incial estratègic, de conformitat amb el que preveuen els articles 51, 57 i concordants de la LOTUP, i considerant, d'acord amb els criteris del seu annex VIII, que la proposta no té incidència significativa en el model territorial vigent en el municipi, no produeix increment significatiu en el consum de recursos; no modifica els objectius de qualitat en relació amb la gestió urbanística per la qual cosa, pel seu limitat contingut no té incidència significativa sobre el model territorial vigent en el municipi i no hi ha afecció mediambiental ni paisatgística en l'alternativa de l'ordenació proposada, en virtut de les atribucions conferides per la legislació vigent en matèria de règim local, aquesta Alcaldia resol:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 20 de la normativa detallada del Pla general municipal de Benidorm 1990, relativa a la modificació dels articles 96 i 121.5 de les normes urbanístiques del Pla general que regulen les tanques publicitàries i les infraestructures d'abastiment de combustibles, respectivament, per no tindre efectes significatius sobre el medi ambient, d'acord amb els criteris establits en l'annex VIII de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), corresponent continuar la tramitació conforme al capítol III del títol III del llibre I de la LOTUP, o a la legislació sectorial corresponent.  
  
Segon. Durant la tramitació urbanística de la modificació puntual núm. 20 ha de sotmetre's als informes següents:  
1. Assistència tècnica per a avaluació de riscos ambientals, entre els quals s'haurà d'analitzar l'impacte en la mobilitat urbana, i la seua repercussió en els plans de mobilitat i aparcament sostenibles municipals, que ulteriorment s'incorporarà com a annex a la modificació puntual en el tràmit urbanístic.  
2. Assistència tècnica per a avaluar la viabilitat econòmica del planejament, que ulteriorment s'incorporarà com a annex a la modificació puntual en el tràmit urbanístic.  
Tercer. De conformitat amb el que preveu l'article 51.7 de la LOTUP, contra la present resolució, atés que no és un acte definitiu en via administrativa, no es pot interposar cap recurs, sense perjudici dels que, si és el cas, siguen procedents en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa contra l'acte, si és el cas, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Quart. De conformitat amb el que preveu l'article 51.7 in fine de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació.  
Cinqué. Notificar aquesta resolució als interessats que apareguen en l'expedient ambiental d'aquesta actuació, incloent aquesta resolució en la documentació de planejament urbanístic.  
Sisé. De conformitat amb el que preveu l'article 51.7 in fine de la LOTUP, publicar aquesta resolució en el Diari Oficial de la Generalitat Valenciana.»  
  
Benidorm, 4 de juny de 2018.- L'alcalde: Antonio Pérez Pérez.